**DARBA UZDEVUMS**

*būvspeciālista pakalpojums*

1. **Pakalpojuma nepieciešamības pamatojums**

Pasūtījums tiek veikts, lai noteiktu projekta Nr. 4.5.1.1/22/I/001 “Rīgas tramvaja infrastruktūras pielāgošana zemās grīdas tramvaja parametriem” / RTIP5.7 (turpmāk – Projekts) ietvaros izstrādāto būvniecības ieceru risinājumu atbilstību 2020.gada 28.jūlija Ministru kabineta noteikumiem Nr. 467 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi” (turpmāk – MKN 467). Projekta kopējais mērķis ir palielināt uzlaboto, zemās grīdas tramvaja parametriem un vides pieejamības prasībām atbilstošo Rīgas tramvaja līniju garumu, veicinot videi draudzīgā sabiedriskā transportā pārvadāto pasažieru skaita pieaugumu.

1. **Vispārīga informācija par objektu**
	1. Projekta ietvaros plānots veikt tramvaja infrastruktūras un ar to saistīto infrastruktūras objektu pārbūvi, atjaunošanu un jaunu būvniecību atbilstoši Rīgas domes Pilsētas attīstības departamentā, kas Rīgas pilsētā pilda būvvaldes funkciju, apstiprināto būvprojektu risinājumiem (turpmāk tekstā kopā saukti – Objekts):
		1. “Tramvaja infrastruktūras pielāgošana zemās grīdas tramvaja parametriem. 11.novembra krastmalas un 13.janvāra ielas krustojums”, būvatļaujas Nr. BIS-BV-4.2-2021-837;
		2. “Tramvaja infrastruktūras pielāgošana zemās grīdas tramvaja parametriem. 5.tramvaja maršruts”, būvatļaujas Nr. BIS-BV-4.2-2021-853;
		3. “Tramvaja infrastruktūras pielāgošana zemās grīdas tramvaja parametriem. 5.tramvaja maršruts. ELT un ELT-TKT risinājumi”, būvatļaujas Nr. BIS-BV-4.2-2021-854;
		4. “Tramvaja infrastruktūras pielāgošana zemās grīdas tramvaja parametriem. 7.tramvaja maršruts”, būvatļaujas Nr. BIS-BV-4.2-2021-838;
		5. “Tramvaja infrastruktūras pielāgošana zemās grīdas tramvaja parametriem. 7.tramvaja maršruts. ELT un ELT-TKT risinājumi”; būvatļaujas Nr. BIS-BV-4.2-2021-839;
	2. Būvniecības ieceru īstenošanas mērķis: nodrošināt tramvaja infrastruktūras pielāgošanu zemās grīdas tramvaja kustībai, tajā skaitā veicot energoapgādes objektu pārbūvi vai jaunu būvniecību, uzlabot drošības līmeni sliežu pārmiju zonā, nodrošināt tramvaju satiksmes prioritāti krustojumu šķērsošanā, nodrošināt vides pieejamību pieturvietās, kā arī īstenot citus ar tramvaju kustības un sliežu ceļu ekspluatācijas apstākļu uzlabošanu saistītus pasākumus.
2. **Darba uzdevuma apraksts un nosacījumi**
	1. Saskaņā ar MKN 467, Objektā var paredzēt tādu inženiertīklu pārbūves risinājumus, kas nav tieši saistīti ar tramvaja kustības nodrošināšanu, bet ir nepieciešami Projektā noteikto mērķu sasniegšanai (turpmāk tekstā –Inženiertīkli), ja:
		1. Inženiertīkli atrodas sliežu ceļu tīkla klātnē un sliežu ceļiem piegulošajās teritorijās (tai skaitā ceļu vai ielu braucamajā daļā);
		2. veicot ieguldījumus minētajās teritorijās, nav iespējams izvairīties no Inženiertīklu bojāšanas vai pārbūves;
		3. ieguldījumi Inženiertīklu pārbūvē tiek veikti, nemainot to tehniskos parametrus un neradot priekšrocības to īpašniekiem;
		4. tiek nodrošināts sertificēta būvinženiera (turpmāk – Būvinženieris) ekspertīzes atzinums, kurā konstatēts, ka Inženiertīklu pārbūves (t.sk. Inženiertīklu aizsardzības pasākumu) darbu nepieciešamība atbilst 3.1.1.-3.1.3.apakšpunktos norādītajam aprakstam.
	2. Būvinženierim (šī Darba uzdevuma izpratnē –būvspeciālists, kuram ir būvprakses sertifikāts ceļu projektēšanā un/vai ceļu būvprojektu ekspertīzes veikšanai) jāveic Objekta pārbūvei izstrādāto būvprojektu dokumentācijas izskatīšana, izvērtējot tajā iekļautos risinājumus un sniedzot atzinumu par to, vai:
		1. elektronisko sakaru kabeļu tīklu (EST) pārbūves nepieciešamība atbilst 3.1.1.-3.1.3.apakšpunktu aprakstam;
		2. ūdensapgādes un kanalizācijas tīklu (UKT) pārbūves un atjaunošanas nepieciešamība atbilst 3.1.1.-3.1.3.apakšpunktu aprakstam;
		3. elektroapgādes tīklu (ELT), kas nav tramvaja kontakttīklu barojošie zemsprieguma elektrokabeļi, pārbūves nepieciešamība atbilst 3.1.1.-3.1.3.apakšpunktu aprakstam;
		4. gāzes apgādes tīklu (GAT) pārbūves nepieciešamība atbilst 3.1.1.-3.1.3.apakšpunktu aprakstam;
		5. lietus kanalizācijas tīklu (LKT) pārbūves darbi ir tieši attiecināmi un nepieciešami ūdens novadīšanai no sliežu ceļu klātnes, vai arī tie nepieciešami ūdens novadīšanai no sliežu ceļiem piegulošajām teritorijām;
		6. LKT pārbūves nepieciešamība atbilst 3.1.1.-3.1.3.apakšpunktu aprakstam, ja būvprojektā iekļautie LKT risinājumi paredz ūdens novadīšanu no sliežu ceļiem piegulošajām teritorijām.
	3. Atzinumi sagatavojami katram 2.1.punktā norādītajam būvprojektam un iesniedzami elektroniski, tos parakstot ar drošu elektronisko parakstu, kas satur laika zīmogu:
		1. EST un LKT sadaļām 2.1.1.apakšpunktā norādītajam būvprojektam;
		2. LKT, UKT un GAT sadaļām 2.1.2.apakšpunktā norādītajam būvprojektam;
		3. ELT un EST sadaļām 2.1.3.apakšpunktā norādītajam būvprojektam;
		4. LKT, UKT un GAT sadaļām 2.1.4.apakšpunktā norādītajam būvprojektam;
		5. ELT un EST sadaļām 2.1.5.apakšpunktā norādītajam būvprojektam;
		6. ELT risinājumiem, kas ir atspoguļoti 2.1.3. un 2.1.5.apakšpunktos norādītajos būvprojektos un izstrādāti atsevišķās būvniecības lietās (saskaņā ar inženiertīklu īpašnieku izsniegto tehnisko noteikumu prasībām).
	4. Atzinumi sagatavojami atbilstoši veidlapai (Līguma pielikums Nr.2), to nepieciešamības gadījumā papildinot ar citu Objektam saistošu informāciju.
3. **Līguma izpildes termiņš un norēķinu kārtība**
	1. Līgums par pakalpojuma sniegšanu tiek noslēgts uz **12 (divpadsmit) mēnešiem**.
	2. Līguma izpildes laikā Pasūtītājs iesniedz Izpildītājam vērtēšanai 2.1.punktā norādītos būvprojektus. Termiņš atzinuma sniegšanai katram 2.1.punktā norādītajam būvprojektam – **15 (piecpadsmit) darba dienas** no būvprojekta dokumentācijas saņemšanas no Pasūtītāja dienas;
	3. Līguma izpildes laikā Pasūtītājs ir tiesīgs iesniegt vērtēšanai papildus Inženiertīklu risinājumus, ja būvdarbu laikā konstatēts, ka Objektā nepieciešams veikt papildus Inženiertīklu pārbūvi un/vai nepieciešams mainīt būvprojekta ietvaros izstrādātus Inženiertīklu risinājumus. Termiņš atzinuma sniegšanai papildus Inženiertīklu risinājumiem – **10 (desmit) darba dienas** no pieprasījuma izvērtēt Inženiertīkla risinājumu saņemšanas dienas.
	4. Pakalpojuma izmaksas par papildus Inženiertīklu risinājumu izvērtēšanu (4.3.punkts) tiek iekļautas attiecīgā būvprojekta kopējās vērtēšanas izmaksās.